Nekker i wakken ad nemfaraq, tbedd-d gar-aneɣ tayri d layas amzun d iwaɣzeniwen iwumi ur nezmir .Yiwen isers-d tiferrtin-is ɣef yiqerray-nneɣ , wayeḍ, s waccaren-is iṭṭef-aneɣ si tmegraḍ, wa yettru si leɣben, wa yettaḍsa s ustecfi, mi ṭṭfeɣ afus n Salma serseɣ-t ɣef ucenfiriw, tuẓa-d ɣur-i tɣumm-iyi-d tawenza n uqerru-inu, tuɣal tebra i yiman-is ɣef tqejmurt n uṣɣar, temdel allen-is, tenna-d s taɣect tamecṭuḥt : a Rebbi ma ad k-nɣiḍs kra n tferret i yerrẓenjberitt .